 कश्मीर च हाल च गै होई दिएं मर्यादाहीन हत्तेआएं गी लेईऐ कारवाई सरबंधी केंद्र दे झूठे वादें परैंत मुक्खमंत्री उमर अब्दुल्ला होरें अपने आपै गी होनहार साबत करने दी जेहड़ी कोशश कीती ऐ नोहाड़े उप्पर मता खुश होने दी लोड़ नेईं ऐ।  होरने चीजें साहीं एह बी इक फैशन बनी चुके दा ऐ ते उमर ते उंदे थमां पैहल्ले दे मुक्खमंत्रिएं जिंदे च उंदे बापू होर बी शामल न, नै बी इस खेढ गी बड़े सेई तरीके कन्नै खेढ्ढेआ ऐ।  हालांके उंदे थमां पैह्‌ल्ले आहले मुक्खमंत्री कदें नेईं मुक्कने आहले इस तानाशाही दे तूफान दे परैंत दित्ते जाने आहले इने आश्वासनें दे इस मायाजाल दी सच्चाई दे बारे च जानदे दे ब ईयां सेही हुंदा ऐ जे उमर होर इस महत्वपूर्ण गल्ला गी नेईं जानदे हैन।  इस खास प्रक्रिया गी उने किश हफ्तें दरान जिस तरीके कन्नै लैत्ता ऐ ओहदे थमां ईआं सेई हुंदा ऐ जे उंदे सब्भै जतनें सने नतीजे किश घटनाएं तक्कर गै सीमित न।  इस चाली दे मामलें च बाद्धें दे इलावा हत्तेआएं दे ग्राफ च होआ करदी बढ़ोत्तरी मुजब नेड़में भविक्ख च कुदै राहत थ्होंदी नेईं लब्भा करदी ऐ।  इस समस्या दे दौं पैहलु न, इक ते कश्मीर घाटी च तैनात सुरक्षाबलें गी जानी बुज्झिऐ इन्ना बे-लगाम करी दित्ता गेदा ऐ जो ओह बिना कुसै सफाई दे निर्दयता बरतदे न ते दूआ रिआसती दी संवैधानिक जोआ बदेही कड़े कनूनें दी बजाह कन्नै वैधिक नेआंऽ प्रनाली थमां मिटी चुकी दी ऐ ते इक चोनमें प्रतिनिधित्व दे परैंत 2008 च विधानसभा चुनाएं च सरकार बनने दे परैंत बी कुदै राहत दी मेद नजरी नेईं आवा करदी ऐ जदके चुनाएं गी लोकतंत्र ते देशभक्ति दी जित्त करार दित्ता गेआ हा।  जदूं तक्कर एह मूल खामिआं कायम रौहङन तदुं तक्कर नां इंसाफी खत्म होने दे असार नेईं बनी सकदे।  राजनीतिक तौर उप्पर "एडहाक" उप्पर कीती जाने आहलिएं कारवाईं कन्नै नां ते उमर अब्दुल्ला गी कोई राहत थ्होग ते नां गै असेंगी। 